31976R0142
L 015/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕИО, ЕВРАТОМ) № 142/76 НА СЪВЕТА
от 20 януари 1976 година
за изменение на Регламент № 422/67/EИО, № 5/67/Eвратом относно определяне възнагражденията на председателя и членовете на Комисията и на председателя, съдиите, генералните адвокати и секретаря на Съда на Европейските общности
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на единен Съвет и единна Комисия на Европейските общности, и по-специално член 6 от него,
като има предвид, че по силата на член 10 от Процедурния правилник, приет от Съда на Европейските общности на 4 декември 1974 г., председателите на съдебни състави и първият генерален адвокат се определят от Съда всяка година;
като има предвид, че по силата на действащите в момента регламенти председателите на съдебни състави получават специална надбавка за длъжност и тази надбавка трябва да бъде предоставена и на първия генерален адвокат,
ПРИЕ НАСТОЯЩИЯ РЕГЛАМЕНТ:
Член 1
В член 4, параграф 3, втора алинея от Регламент № 422/67/EИО, № 5/67/Eвратом на Съвета от 25 юли 1967 г. относно определяне възнагражденията на председателя и на членовете на Комисията и на председателя, съдиите, генералните адвокати и секретаря на Съда на Европейските общности (1), последно изменен с Регламент (EОВС, EИО, Eвратом) № 1546/73 (2), думите „и първият генерален адвокат“ се добавят след думите „съдии, председателстващи съдебни състави“ в сила от 1 януари 1975 г.
Член 2
Регламентът влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 януари 1976 година.